b'\n_START_ARTICLE_\nScurgerea de cianur\xc4\x83 de la Baia Mare (2000)\n_START_PARAGRAPH_\nAccidentul minier din 2000 de la Baia Mare a constat \xc3\xaentr-o scurgere de cianur\xc4\x83 produsa l\xc3\xa2ng\xc4\x83 Baia Mare. Accidentul s-a produs la societatea Aurul S.A., un joint-venture al companiei australiene Esmeralda Exploration \xc8\x99i al guvernului rom\xc3\xa2n. Cianura deversat\xc4\x83 a afectat r\xc3\xa2urile S\xc4\x83sar, L\xc4\x83pu\xc8\x99, Some\xc8\x99, Tisa \xc8\x99i Dun\xc4\x83re \xc3\xaenainte de a ajunge la Marea Neagr\xc4\x83. _NEWLINE_Apele poluate, \xc3\xaen special Tisa \xc8\x99i Dun\xc4\x83rea, au provocat moartea unei mari cantit\xc4\x83\xc8\x9bi de pe\xc8\x99te \xc3\xaen Ungaria \xc8\x99i \xc3\xaen Iugoslavia. Accidentul a fost unul dintre marile dezastre ecologice din Europa de dup\xc4\x83 Cernob\xc3\xael.\n_START_SECTION_\n\xc3\x8emprejur\xc4\x83ri\n_START_PARAGRAPH_\nS. C. Aurul, operatorul minier, este un joint venture format de Esmeralda Exploration \xc8\x99i de guvernul rom\xc3\xa2n. Compania sus\xc8\x9bine c\xc4\x83 are capacitatea necesar\xc4\x83 pentru a cur\xc4\x83\xc8\x9ba un reziduu toxic minier numit tailing, care, sub form\xc4\x83 de praf, \xc3\xaencepuse s\xc4\x83 fie \xc3\xaempr\xc4\x83\xc8\x99tiat de v\xc3\xa2nt. Promi\xc8\x9b\xc3\xa2nd c\xc4\x83 va cur\xc4\x83\xc8\x9ba aceste reziduuri \xc8\x99i c\xc4\x83 va continua exploatarea aurului cu ajutorul cianurilor, compania a ales s\xc4\x83-\xc8\x99i depoziteze noile reziduuri \xc3\xaentr-un lac de baraj \xc3\xaen apropiere de Boz\xc3\xa2nta Mare.\n_START_SECTION_\nCedarea barajului\n_START_PARAGRAPH_\n\xc3\x8en noaptea de 30 ianuarie 2000 barajul a cedat devers\xc3\xa2nd 100.000\xc2\xa0m\xc2\xb3 de ape contaminate cu cianuri (aproximativ 100 de tone de cianuri) s-au \xc3\xaempra\xc8\x99tiat peste c\xc3\xa2mpuri \xc8\x99i \xc3\xaen sistemul hidrografic local. _NEWLINE_Esmeralda Exploration a dat vina exclusiv pe c\xc4\x83derile importante de z\xc4\x83pada din zon\xc4\x83.\n_START_SECTION_\nAlte scurgeri\n_START_PARAGRAPH_\nCinci s\xc4\x83ptam\xc3\xa2ni mai t\xc3\xa2rziu, o alt\xc4\x83 scurgere, de ast\xc4\x83 dat\xc4\x83 cu metale grele, a lovit regiunea.  Un dig a cedat \xc3\xaen Baia Bor\xc8\x99a \xc8\x99i 20.000\xc2\xa0m\xc2\xb3 de ap\xc4\x83 contaminat\xc4\x83 cu zinc, plumb \xc8\x99i cupru s-au deversat \xc3\xaen Tisa._NEWLINE_Un an mai t\xc3\xa2rziu, o alt\xc4\x83 scurgere de cianuri s-a produs \xc3\xaen mod deliberat \xc3\xaen Rom\xc3\xa2nia, \xc3\xaen r\xc3\xa2ul Siret.'